程美段

程美段，原名徐民虹，係香港女模特兒，2018年開始參予電視節目演出。

簡歷
程美段係中菲混血兒，阿爸係香港人，阿媽就係菲律賓人。佢喺北角培僑中學畢業，之後喺2017年報稱做復康護士。2018年佢又同傳媒講佢讀緊醫科，但係其實佢係讀香港專業教育學院復康服務高級文憑。

佢喺2017年用藝名徐藝媛參選「環亞美神」選舉，攞到「甜心美神」獎項，之後改藝名做程美段，係「呈現美好身段」嘅意思。佢參與無綫電視綜藝節目《美女廚房》，做其中一位美女學徒，不過節目中段被電視台通知唔使再返。

程美段2019年1月開始加入杜汶澤旗下嘅網絡平台「杜汶澤喱騷」做其中一位女主持，期間因為著住車厘龜背心出鏡，自此畀唔少網民叫佢做「車厘龜」。不過同年4月，佢同杜汶澤有遲咗出糧嘅糾紛，令到杜汶澤反咗佢面，雖則杜汶澤最後喺輿論壓力下被逼向佢認錯道歉，佢亦表示接受道歉，但佢承認呢件事必定對佢嘅事業有負面影響。

演出

電視節目
2018年：《美女廚房》 美女學徒

電視節目
2019年：《Good Night Show 發洩擂台》 參賽者
2019年：《晚吹—女學生·吹水班》嘉賓

電影
2021年：《＃PTGF出租女友》飾 Lam

網上節目
2019年：杜汶澤喱騷《為何深夜總是餓》主持

香港女模特兒
程美段
香港專業教育學院舊生